                                               Z A P I S NI K  

Sa  13.sjednice Općinskog vijeća Općine Brestovac koja je održana 21. prosinca
 2018. godine s početkom u 18,00 sati u općinskoj vijećnici Općine Brestovac.

Nazočni članovi Općinskog vijeća: Tomislav Čočić (HDZ),Tomo Vrhovac (HDZ), Zvonko Rodić (HDZ), Drago Stojčević (Koalicija SDP,HSS,HSU,HL), Ivan Đurčević (HDZ),  Slavko Lončarević (Koalicija SDP,HSS,HSU,HL),Ivan Kovačević (HDZ), Darko Markanjević (HDZ),Domagoj Stojaković (HDZ), Josip Pavić (HDZ) i Marija Končar-Grgić (Koalicija SDP,HSS,HSU,HL).

Svoj izostanak opravdali: Siniša Dragaš (HDZ), Tihomir Despot (HDZ) i Jozo Ilić (HDZ).
Ostali nazočni: Zdravko Mandić, općinski načelnik, Jozo Buće zamjenik općinskog načelnika i predstavnik medija novinar Zdravko Tadić.

Zapisničarka: Marija Barunović 

Utvrđeno je da je prisutno 11 od ukupno 14 vijećnika, te se može započeti s radom po predloženom d n e v n o m  r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red s nadopunom: Prijedlog Pravilnika o ocjenjivanju službenika i namještenika Općine Brestovac
· Usvajanje zapisnika s prethodne sjednice Općinskog vijeća

1. Program javnih potreba u socijalnoj skrbi za 2019.godinu
2. Godišnji program javnih potreba u predškolskom odgoju, osnovnom i srednjoškolskom obrazovanju u Općini Brestovac za 2019.godinu

3. Prijedlog Odluke o sufinanciranju troškova umjetnog osjemenjivanja u 2019.godini

4. Program utroška sredstava od naknade za nezakonito izgrađene zgrade za 2019,g.

5. Program utroška sredstava šumskog doprinosa za 2019.godinu

6. Analiza stanja sustava civilne zaštite u 2018.godini

7. Plan razvoja sustava civilne zaštite Općine Brestovac

8. Prijedlog Odluke o donošenju strategije razvoja turizma Općine Brestovac 2018.-2022.godina

-nacrt Strategije razvoja objavljen je na web stranici općine :www.brestovac.hr (https://www.brestovac.hr/images/dokumenti/Savjetovanje s zainteresiranom javno%C5%A1%C4%87 u /Strateki plan razvoja turizma Općine Brestovac 2018-2022.docx)

             9.  Prijedlog Pravilnika o ocjenjivanju službenika i namještenika Općine Brestovac
            10. Različito

Ovako predloženi dnevni red s nadopunom u točki9. jednoglasno je usvojen, te se prešlo na rad po utvrđenim točkama dnevnog reda.

· Usvajanje zapisnika s prethodne sjednice Općinskog vijeća

Nakon kraćeg razmatranja zapisnika sa prethodne sjednice koja je održana 28. studenoga 2018. godine, donesena je slijedeća odluka: 
Jednoglasno (11 za) usvaja se zapisnik sa dvanaeste sjednice Općinskog vijeća Općine Brestovac koja je održana 28. studenoga 2018.godine.
TOČKA 1. Program javnih potreba u socijalnoj skrbi za 2019.godinu
Predsjednik Općinskog vijeća Tomo Vrhovac, daje riječ općinskom načelniku Zdravku Mandiću da ukratko obrazloži prijedlog programa javnih potreba u socijalnoj skrbi za 2019.godinu.
Obrazloženje prijedloga programa javnih potreba u socijalnoj skrbi Općine Brestovac za 2019.godinu podnosi općinski načelnik. Ukratko notira zakonsku odredbu obveze općine kao jedinice lokalne samouprave da osigurava  zaštitu i pomaže ugroženim i nemoćnim osobama, osobama s invaliditetom koje su same ili uz pomoć članova obitelji ne mogu zadovoljiti svoje potrebe zbog nepovoljnih osobnih, gospodarskih, socijalnih i drugih okolnosti, te navodi vrste pomoći, sufinanciranja i donacije.
Zatim je otvorena rasprava.
Budući da više nije bilo pitanja, prijedlog javnih potreba u socijalnoj skrbi za 2019.godinu, dan je na usvajanje, te je jednoglasno (11 za) usvojen predloženom pismenom obliku.
TOČKA 2. Godišnji program javnih potreba u predškolskom odgoju, osnovnom i srednjoškolskom obrazovanju u Općini Brestovac za 2019.godinu
Kako je ova točka dnevnog reda u naravi ciklička jer je obnavljamo svake godine a ovim programom utvrđuju se oblici aktivnosti i opseg istih u svezi  s društvenom brigom o djeci predškolskog uzrasta ,sufinanciraju se izborni  programi i druge aktivnosti u oblasti osnovnoškolskog i srednjoškolskog obrazovanja učenika ,te se stvaraju uvjeti za nesmetano zadovoljenje svih potreba u ovim djelatnostima, rekao je općinski načelnik. U raspravu se uključila Marija Končar-Grgić, pitanjem da li je u ovaj program uključeno i financiranje škole u prirodi ?  te dobila potvrdan odgovor općinskog načelnika.
Godišnji program javnih potreba u predškolskom odgoju, osnovnoškolskom i srednjoškolskom obrazovanju u Općini Brestovac za 2019.godinu jednoglasno usvojen (11 za) u predloženom pismenom obliku. 

TOČKA 3. Prijedlog Odluke o sufinanciranju troškova umjetnog osjemenjivanja u 2019.godini
Kako se ova Odluka ponavlja ciklički svake godine, općinski načelnik smatra da je ne treba posebno pojašnjavati jer je uvedena prije  gotovo deset godina.

Otvorena je rasprava. Za riječ se javio vijećnik Slavko Lončarević, s komentarom da  ovu odluku pozdravlja kao pozitivnu za selo i seljaka ali smatra da većina njih i ne zna za tu mjeru, stoga preporuča da se općina i sami vijećnici više uključe da se na selo vrate krave i svinje.U raspravi su još sudjelovali. Marija Končar Grgić, Darko Markanjević i Tomislav Čočić, te načelnik koji kako kaže stoji na usluzi za savjetovanja i pomoći glede neupućenih 

osoba.
Prijedlog odluke o sufinanciranju troškova umjetnog osjemenjivanja je jednoglasno (11 za) usvojena u predloženom pismenom obliku.

TOČKA 4.Prijedlog utroška sredstava od naknada za nezakonito izgrađene zgrade za 2019.godinu
Predsjednik Općinskog vijeća Tomo Vrhovac ponovno daje riječ općinskom načelniku Zdravku Mandiću da ukratko obrazloži program utroška sredstava od naknada za zadržavanje nezakonito izgrađenih zgrada za 2019.godinu.

Općinski načelnik Zdravko Mandić ukratko notira da je program utroška sredstava od naknada za zadržavanje nezakonito izgrađenih zgrada prihod koji općina namjenski može utrošiti za financiranje izgradnje objekata i uređaja komunalne infrastrukture, što će po usvojenom Godišnjem programu gradnje objekata i uređaja komunalne infrastrukture za 2019. godinu i učiniti.
Zatim je prijedlog utroška sredstava od naknada za nezakonito izgrađene zgrade za 2019.godinu jednoglasno (11 za) usvojen u predloženom pismenom obliku.

TOČKA 5. Prijedlog utroška šumskog doprinosa za 2019. godinu
Pod ovom točkom dnevnog reda općinski načelnik je rekao da je program utroška sredstava šumskog doprinosa za 2018.godinu je namjenski i koristit će se za kapitalna ulaganja u komunalnu  infrastrukturu i to u programu izgradnje objekata i uređaja komunalne infrastrukture, dodao je općinski načelnik.

Zatim je prijedlog program utroška sredstava šumskog doprinosa za 2019.godinu  jednoglasno (11 za) usvojen nakon komentara vijećnika Tomislava Čočića glede nelogičnosti naplate korištenja prilaznih cesta do šuma kojeg naplaćuju Hrvatske šume, te konstatacije vijećnika Drage Stojčevića, Marije Končar-Grgić i Darka Markanjevića da su cesta uništene pod teretom vožnje trupaca iz šume od strane šumarije iz Požege, pa bi bilo poželjno da Šumarija Općini plati naknadu korištenja cesta, jer navodno je to uveo grad Kutjevo (napomena: načelniku zadaća da provjeri istu tvrdnju).

TOČKA 6. Analiza stanja sustava civilne zaštite Općine Brestovac
Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko podnese analizu stanja sustava civilne zaštite u Općini Brestovac.
Općinski načelnik ukratko notira da temeljem Zakonskih odredbi o sustavu civilne zaštite i svojih ovlasti dužan jednom godišnje Općinskom vijeću podnijeti analizu stanja sustava civilne zaštite za  općinu Brestovac, zatim navodi što čini sastav Civilne zaštite (stožer CZ, postrojba CZ opće namjene), te ukazuje na izvod iz proračuna o visini osiguranih sredstava za organizaciju i razvoj sustava civilne zaštite koji je ujedno sastavni dio analize stanja sustava civilne zaštite.
Zatim je otvorena rasprava. U raspravi sudjelovao vijećnik Slavko Lončarević, pitanjem glede povjerenika civilne zaštite, tj. tko ih imenuje i zašto nema povjerenika za Orljavac i ostatak sela. Odgovorio je općinski načelnik da povjerenike imenuje načelnik Tj. On sam, i cijelo područje preventivno pokriveno.

Jednoglasno (11 za) je potom Analiza stanja sustava civilne zaštite Općine Brestovac usvojena u predloženom pismenom obliku.  
TOČKA 7.Plan razvoja  sustava civilne zaštite Općine Brestovac
I ova točka kao i prethodna podrazumijeva da se u postupku donošenja proračuna razmatra godišnji plan razvoja  sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koji se bazira na dobrovoljačkoj osnovi.

Zatim je općinski načelnik ukratko notirao ciljeve, mjere i aktivnosti u sustavu civilne zaštite

 kao: ažuriranje planske dokumentacije u sustavu CZ, izvršiti postupak popunjavanja postrojbe CZ opće namjene, izvršiti postupak raspoređivanja obveznika CZ na dužnosti povjerenika i zamjenika povjerenika, izvršiti edukaciju članova postrojbe CZ opće namjene, izvršiti nabavku osobne opreme za članove stožera i članove postrojbe CZ opće namjene, ugovoriti police osiguranja za članove postrojbe i stožera CZ, ustrojiti i voditi jedinstvenu evidenciju pripadnika operativnih snaga, planirati i provesti vježbu sudionika sustava CZ, te uspostaviti komunikaciju s građanima, pravnim osobama, udrugama građana, HGSS, Crvenim križem, Vatrogasnim zajednicama, DVD-ima, DUZS, dodao je općinski načelnik.

U raspravu se uključio vijećnik Slavko Lončarević, konstatacijom da treba uključivati mlade osobe, osposobljavati ih za navedene zadaće kako bi sustav civilne zaštite sukladno procjeni rizika od velikih nesreća mogao učinkovito funkcionirati.

Plan razvoja sustava civilne zaštite Općine Brestovac usvojen je jednoglasno (11 za ) u predloženom pismenom obliku.

TOČKA 8.Prijedlog Odluke o donošenju strategije razvoja turizma Općine Brestovac 2018.-2022.godine
Potrebu za donošenjem strategije razvoja turizma Općine Brestovac za razdoblje 2018.do 2022. godine ukratko je pojasnio općinski načelnik budući se tekst Strateškog plana razvoja turizma Općine Brestovac za 2018.-2022.godinu nalazi na web stranici općine (www.brestovac.hr), tj. vijećnici je nisu dobili u radnim materijalima.
Za riječ se javio vijećnik Slavko Lončarević, pozitivno ocjenjuje potrebu za donošenjem strateškog plana razvoja turizma te opetovano ukazuje na potrebu osnivanja turističke zajednice koja bi sve objedinila a imamo potencijala za sportski, lovni i ribolovni turizam, dodao je. 
Prijedlog Odluke o donošenju strategije razvoja turizma Općine Brestovac za razdoblje 2018—2022.godine jednoglasno (11 za) je usvojena u predloženom pismenom obliku.
TOČKA 9. Prijedlog Pravilnika o ocjenjivanju službenika i namještenika Općine Brestovac
Predsjednik Općinskog vijeća Tomo Vrhovac daje riječ općinskom načelniku da ukratko pojasni prijedlog pravilnika o ocjenjivanju službenika i namještenika. 
Općinski načelnik je ukratko notira da je na osnovi zakona o službenicima i namještenicima potrebno donijeti ovaj pravilnik kojim se utvrđuju kriteriji za godišnje ocjenjivanje službenika i namještenika te način provođenja samog ocjenjivanja, a kako nemamo pročelnika to će uraditi sam, dodao je općinski načelnik Zdravko Mandić.
Zatim je otvorena rasprava. U raspravi sudjelovao Darko Markanjević s konstatacijom da se ne slaže da ocjenjivanje provodi načelnik, nego bi to trebali „mi“ vijećnici, dodao je.  Odgovorio općinski načelnik da ocjenjivanje može provesti samo zaposlena osoba te pitao da li onda da raspiše natječaj za pročelnika, vijećnik Darko Markanjević je dodao da je njemu svejedno, ali da narod treba ocjenjivati pa će se vidjeti koliko tko vrijedi….. 
Nakon ove rasprave, Pravilnik o ocjenjivanju službenika i namještenika Općine Brestovac dan je na glasovanje, te je usvojen s deset za (10) i jednim suzdržanim (1) u predloženom pismenom obliku. 
TOČKA 10. Različito

Pod ovom točkom dnevnog reda a u sklopu nadolazećih božićnih i novogodišnjih blagdana vijećnici predstavnici političkih stranaka su uputili čestitke svim članovima vijeća, zaželili dobar rad te dobro zdravlje i sreće. (Slavko Lončarević ispred HSS-a, Drago Stojčević ispred SDP-a, općinski načelnik u svoje ime i svog zamjenika kao izvršnog tijela Općine te predsjednik Općinskog vijeća Tomo Vrhovac.   
Ovim je dnevni red iscrpljen, te je sjednica zaključena u 19,00 sati.

Zapisnik vodila:                                     PREDSJEDNIK

Marija Barunović                      OPĆINSKOG VIJEĆA  OPĆINE

                                                               B R E S T O V A C

                                                                  Tomo Vrhovac
